
A. DENUMIREA PROIECTULUI: 

a) Titlul: « Pe tărâmul prieteniei »
b) Tipul de educaţie în care se încadrează:  Educaţie pentru dezvoltare personală, schimb de experiență, colaborare interșcolară.
c) Domeniul: civic
d) Tipul de proiect: parteneriat strategic (şcoală mediu urban - şcoală mediu rural)

B. CONTEXT: 

Elevul de vârstă şcolară  mică învaţă să se joace, să lucreze, să–și desfăşoare activitatea într-un cadru organizat, la început, într-o colectivitate, în grup, iar apoi chiar în grupuri diferite. Acest lucru îi dă posibilitatea de a comunica mai bine, de a se integra în cadrul acelui grup, de a deveni mai creativ, de a trage concluzii. Are posibilitatea de a învăţa din experienţa altora, de a deveni mai sociabil, de a lega prietenii. Şcoala si comunitatea au datoria de a veghea asupra dezvoltării personale optime a fiecărui elev, stimulându-l în căutarea si descoperirea înclinaţiilor/intereselor/talentelor acestora, cultivându-le simultan aplicaţia si perseverenţa în realizarea obiectivelor propuse. 
Proiectul este o modalitate didactică ce combină efectul de informare generală cu practica discuţiilor de la copil la copil, de la om la om. Este, în acelaşi timp, un bun prilej de provocare a factorilor responsabili de educaţie în încercarea de a găsi căi de coordonare a activităţii în planul educaţional. De asemenea, proiectul este şi o bună modalitate de antrenare şi verificare a copiilor şi educatorilor în vederea muncii in echipă. 
Diversitatea condiţiilor de lucru din şcoli, experienţa fiecărui cadru didactic participant ajută la dezvoltarea adaptabilităţii comportamentului comunicativ al copiilor.
Relaţia dintre elevii proveniți din mediile urban-rural   e bine să se caracterizează prin deschidere, sinceritate, colaborare, încredere şi respect reciproc deoarece greutăţile cu care se confruntă unii copii din mediul rural şi având în vedere condiţiile de viaţă, mulţi dintre aceştia se remarcă prin rezultate deosebite la învăţătură.
	Pornind de la discuțiile cu elevii despre mediul rural , aceștia s-au întrebat: „De ce nu mergem şi noi la sat, să cunoaștem și să interacționăm cu  copii care trăiesc în medii diferite? 
Astfel a încolţit în mintea noastră ideea unui parteneriat strategic urban-rural.   
Am demarat, astfel, acest proiect de colaborare în speranţa că în urma acestui schimb de experiență, elevii noştri vor dezvolta relaţii de prietenie, colaborare, cooperare, cunoaştere reciprocă, 













C. DESCRIEREA PROIECTULUI

	SCOPUL PROIECTULUI: Crearea şi dezvoltarea unor relaţii de prietenie, colaborare, cooperare, schimb de experiență și cunoaştere reciprocă între elevii şcolilor participante la proiect.
	
OBIECTIVE :
· dezvoltarea competenţelor de comunicare, explorare și aplicare a unor tehnici simple care sprijină procesul instructiv-educativ;
· asumarea apartenenţei la diferite tipuri de comunităţi; 
· investigarea mediului natural şi social şi valorizarea experienţelor personale;  

GRUP ŢINTĂ: 
· beneficiari direcţi: 
· elevii clasei  CP B – L.T.M. E., Cluj-Napoca
· elevii claselor pregătitoare- a IV-a   -Școala Primară R.-C.

	DURATA PROIECTULUI: 1 an şcolar 

	CONŢINUTUL PROIECTULUI: 
	
Obligaţiile părţilor: 

1. L.T.M. E., Cluj-Napoca: 
· va asigura accesul elevilor de la şcoala parteneră în şcoală;
· va asigura prezenţa elevilor la şcoala parteneră când activităţile desfăşurate o impun;  
· va desfăşura activităţi artistico-plastice, de confecţionare de obiecte, expoziţii cu lucrări ale elevilor, vizita la monumentele din Cluj-Napoca, prezentarea și organizarea unei activități educative în cadrul  CDI-ului  la care vor lua parte sau vor asista partenerii de proiect;
· implementarea unui program social de donare a unor rechizite școlare conform nevoilor elevilor din mediul rural.
2. Școala Primară R.-C.și Primăria R.-C.:
· va asigura accesul elevilor de la şcoala parteneră în şcoală
· va asigura prezenţa elevilor la şcoala parteneră când activităţile desfăşurate o impun;  
· va desfăşura activităţi artizanale, confecţionare de obiecte tradiționale specifice zonei, expoziţii cu lucrări ale elevilor, prezentarea portului popular din zonă, excursie în localitatea R.-C. la Ferma de bizoni, drumeţii în jurul localității la care vor lua parte sau vor asista partenerii de proiect.








Calendarul activităţilor: 

 În cadrul colaborării ambele părţi  au posibilitatea de a propune şi de a discuta eventualele modificări şi completări.

	Nr.
crt.
	Activitatea
propusa
	Perioada
	Participanţi

	1. 
	Să ne cunoaștem! - întâlnirea grupurilor, stabilirea  programului - expoziţie tematică.
	
Octombrie  
	Director, prof. S. R. D.
Director, prof.înv.primar N. Z..
Prof.înv.primar A. M. Z.
Elevii implicați în proiect

	1. 
	Ne ajutăm prietenii!- donare de rechizite școlare conform nevoilor elevilor din mediul rural.
	Noiembrie 
	 
Prof.înv.primar  A. M. Z.
Elevii implicați în proiect, părinți

	1. 
	,,In aşteptarea lui Moş Crăciun” –Serbare şcolară - schimb de experienţă
	Decembrie 
	Director, prof.înv.primar N. Z.
Prof.înv.primar  A. M. Z.
Elevii implicați în proiect

	1. 
	,,O pata de culoare”- atelier de creaţie artistico-plastica – realizarea unei expoziţii cu lucrările elevilor
	Ianuarie  
	Director, prof.înv.primar N. Z.
Prof.înv.primar C. T.
 Elevii implicați în proiect

	1. 
	,,Carte frumoasa, cinste cui te-a scris”- atelier de creaţie literară - şezătoare literară
	 Februarie 
	Director, prof. S. R. D.
Director, prof.înv.primar N. Z.
Prof.înv.primar   A. M. Z.
Elevii implicați în proiect

	1. 
	Excursie tematică :
-vizită la Ferma de bizoni din Loc. Recea-Cristur
-drumeție 
-atelier de artizanat
-expoziţie cu creaţii ale elevilor și prezentarea portului popular specific zonei.
	Martie-Aprilie 
	Director, prof.înv.primar N. Z.
Prof.înv.primar  A. M. Z.
Elevii implicați în proiect
Primarul localității R.-C.
Părinți 




Metode şi tehnici de lucru/Forme de organizare: 
· conversaţia 
· demonstraţia
· exerciţiul
· jocuri didactice şi sportive
· activitatea frontală 
· munca în echipă
· excursii/drumeţii
· expoziţii cu lucrări ale elevilor
· analiza produselor realizate de copii
· discuţii de grup între cei implicaţi în proiect ;
· activităţi comune între şcolile partenere ;
· schimburi de fotografii/filmulețe cu activităţile desfăşurate;
· concursuri pe teme de comportare civilizată ;
· învăţarea de poezii, cântece, dramatizări ;
· linkuri utile (Anexa 2)
· realizarea unui program artistic 
· expoziţie de lucrări, fotografii care surprind momente din desfăşurarea diferitelor activităţi.

Rezultate măsurabile:
· CD cu fotografii/filmulețe cu ocazia activităţilor desfăşurate
      portofoliu cu produse ale activităţii elevilor,broșuri, postere realizate de elevi

Resurse implicate : iniţiatori proiect, elevi și părinți.
            Materiale:
· Resurse IT, rechizite școlare;
· materiale didactice adecvate temelor abordate;
·  video, CD-uri cu poveşti, cântecele şi desene animate;
· costume populare specifice zonei;
· Serbare de Crăciun (Anexa 1)

Promovarea proiectului
· prezentarea programului parteneriatului strategic interșcolar în cadrul unor întâlniri între cadrele didactice iniţiatori ai proiectului, părinți şi elevi.
·  prezentarea portofoliului proiectului.

Evaluarea proiectului :

· realizarea unui portofoliu cu lucrări realizate de copii;
· CD cu aspecte din timpul activităţilor;
·  album cu fotografii;
· analiza produselor rezultate în cadrul activităţilor desfăşurate; 


Bibliografie :

          1 .Vasile Molan – Managementul şcolar - Ed CREDIS – Bucureşti - 2003 ;
          2 . Marin Manolescu – Evaluarea şcolară - un contract pedagogic, Ed. Fundaţiei Bolintineanu, 2004. 
          3.Vasile Poenaru-Cartea serbărilor școlare, editura Coresi.

ANEXA 1

Serbare de Crăciun

Bun găsit, dragi spectatori!
Noi în prag de sărbători,
Colindăm și recităm,
Pe Moșul îl așteptăm!

Astăzi noi cu bucurie, 
Păstrăm tradiția vie.
Recităm și colindăm, 
Sufletul vi-l încântăm!

Luna plină-a răsărit,
Sus pe deal s-a odihnit,
Și pe cerul ca oglinda,
A pornit-o cu colinda.

Iarna albă a sosit în zori,
Cu fulgi mari, moi și vioi.
A-mbrăcat natura toată,
Cu-a sa mantie pictată.

Eu sunt fulgul jucăuș,
Ce cobor pe derdeluș.
Toată iarna eu plutesc
Și pe năsuc mă opresc.

Eu sunt fulgul argintiu,
Ce în zbor dansez zglobiu.
Când din cer cobor se știe, 
Aduc numai bucurie.

Eu sunt fulgul de zăpadă,
Ce cad iarna lin pe stradă.
Pe pomi aștern promoroacă, 
Pe copii îi chem la joacă.

Sunt a iernii Zână bună,
Ce port o albă cunună.
Știți că mă numesc Crăiasă,
Și fac iarna mai frumoasă.

Eu sunt Omul de Zăpadă,
M-au făcut copiii-n grabă.
Mi-au pus ochi din năsturei,
M-au îmbrăcat singurei!


Eu sunt renul cel hazliu,
Prin văzduhul argintiu, 
Trag sania încărcată,
De copii mult așteptată.

Noaptea Sfântă de Crăciun
Este plină de magie.
Tot omul cu suflet bun, 
Petrece cu bucurie.

Primii fulgi de nea
Coboară pe Pământ.
Și bucură lumea
La acest praznic Sfânt.

O stea strălucitoare
Apare-n depărtare
Ca lumii să vestească
Minunea cea cerească.

Magii steaua au urmat,
Cu daruri s-au închinat.
Lui Hristos astăzi născut,
Într-o iesle-n așternut.

Pe Hristos dac-au aflat,
Magii acestuia i-au dat
Aur, smirnă și tămâie,
Sufletul să-i mângâie.

Îngerii din cer șoptesc
Că s-a născut Fiul Sfânt.
Și lumea o-nveselesc,
Luminând pe-acest pământ.

În sălașul lui Crăciun,
S-a născut Fiul preabun.
El ne-aduce mântuire
Și în suflete iubire.

Fulgușori de nea dansează,
Iar copiii în geam visează.
Așteptându-l pe Moș Crăciun,
În noaptea Sfântă de Ajun.


Clinchete de clopoței astăzi răsună
Toți copiii, cu veselie, se adună.
Și privesc cu ochii plini de blândețe
Cum Moș Crăciun în prag sosește!

Moș Crăciun, bine-ai venit!
Dragul nostru Moș iubit!
Noi de mult te așteptăm,
Duios să te colindăm.

Bradul l-am împodobit
Și fursecuri am gătit.
Poezii am repetat
Frumos ne-am purtat!

Moș Crăciun, toți copiii
Vor cadouri, jucării.
Însă nu m-aș supăra
Să primesc și eu ceva.

Sub brăduț e o cutie,
Înăuntru ce să fie?!
Am deschis-o și: mirare!
Un căpșor din ea apare.

Moș Crăciun e buclucaș,
Mi-a adus un iepuraș.
Unul viu, nu jucărie!
Stai că-s doi! Ce bucurie!


Sărbătoarea din străbuni
Ne-nvață să fim mai buni.
Să iertăm, să dăruim,
Crăciunul să îl iubim!

Colindele frumoase, 
Răsună până-n zori,
Iar peste tot în case,
Oamenii-și fac urări.

Focul e aprins în casă,
Toată lumea e la masă.
C-așa-i datina străbună,
S-o cinstim cu voie bună!

Iar acuma un colind
Vrem să îl cântăm frumos,
Ca să nu uităm nicicând,
De nașterea lui Hristos!


COLINDE:

Astăzi s-a născut Hristos!
Steaua sus răsare
Moș Crăciun
Am plecat să colindăm
Flori dalbe de măr 






















ANEXA 2

Linkuri:



https://www.youtube.com/watch?v=Vz_imFl5eFI, Ferma de bizoni  

https://ro.wikipedia.org/wiki/Comuna_Recea-Cristur,_Cluj

https://www.youtube.com/watch?v=ArN8J0BWh9g , colind : Flori dalbe de măr
 
https://wordwall.net/ro/resource/32499056/cum-ne-comportam, joc didactic

